Profeti Muhamed në muajin shaban 

Aishja -radijallahu anha-thotë: "Pejgamberi salallahu alejhi ue selem, agjëronte sa që mendonim 
se s'dota ndërpriste agjërimin kurrë dhe nukagjëronte sa që thonim se kurrë nuk do të agjëronte. 
Nuk e kam parë Profetin, salallahu alejhi ue selem, duke agjëruar një muaj të plotë përveç 
Ramazanit, ndërsa më së shumti e kam parë duke agjëruar në muajin Shaban".[lj 

Aishja -radijallahu anha-, thotë: "Profeti salallahu alejhi ue selem, nuk agjëronte në asnjë muaj 
ashtu sikurse agjëronte në muajin Shaban, ai agjëronte shumicën e tij".[21 Në një transmetim 
tjetër qëndron: "E agjëronte të gjithë Shabanin, përveç disa ditëve të tij". 

Shkaku i agjërimit të këtij muaji: 

Këtë aspekt e ka sqaruar Profeti salallahu alejhi ue selem, ndaj dhe për këtë nuk kemi nevojë të 
mbështetemi në thënien e dikujt tjetër veç tij. Usame bin Zejd radijallahu anhu, thotë: I thashë 
Pejgamberit, salallahu alejhi ue selem: Të shoh që shton shumë agjërimin në muajin e Shabanit? 
Ai mu përgjegj: "Ky është muaji që njerëzit e neglizhojnë, sepse gjendet mes Rexhebit dhe 
Ramazanit. Ky është muaji që ngrihen veprat te Zoti i botëve, dhe unë dëshiroj që të më ngrihen 
veprat duke qenë agjërueshëm".[31 

Ky hadith në vetvete përmend dy shkaqe: 

1- Sepse njerëzit në këtë muaj janë të pavëmendshëm, dhe sigurisht që adhurimi në këto kohëra 
është i vlerësuar, sepse në këtë formë besimtari shpreh vendosmërinë e tij në adhurim. Ka ardhur 
në një hadith ajo çka e mbështet një gjë të tillë. Transmeton nga Ma'kel ibën Jesari -radijallahu 
anhu-, se Pejgamberi, salallahu alejhi ue selem, ka thënë: "Ibadeti (adhurimi) në kohën e fitness 
(sprovash) është sikur të bësh hixhret tek Unë". [4jSepse në këtë kohë njerëzit i pasojnë epshet 
e tyre, andaj ai që kapet për të vërtetën është duke bërë një vepër të rëndë. 

2- Sepse në këtë muaj ngrihen punët e mira lartë, dhe ku ka më mirë të ngrihen punët e dikujt 
dhe ai të jetë duke ushtruar dhe kryer një adhurim, i cili është specific dhe i veçantë për Allahun 
sikurse është agjërimi? 

Ibën Rexhebi -rahimehullah- ka thënë: "Agjërimi i muajit Shaban është më i vlefshëm se agjërimi 
i muajve të shenjtë, ndërsa agjërimi më i mirë vullnetar është ai që është më afër Ramazanit, 
qoftë para ose mbrapa, ashtu sikurse namazet vullnetare me farzet, ato që falen para edhe ato 
që falen mbrapa, domethënë i plotësojnë mangësitë e farzeve. E njëjta gjë vlen edhe për 
agjërimin. 

Po ashtu imam Ibën Rexhebi -rahimehullah- ka përmendur një shkak tjetër se pse është 
specifikuar muaji Shaban me agjërim kaq të shpeshtë nga ana e Profetit salallahu alejhi ue selem: 
"Është pohuar se muaji Shaban është si një stërvitje për muajin e Ramazanit; në mënyrë që të 
mos e filloj agjërimin direkt në Ramazan dhe kështu të hasë në vështirësi, porse të jetë stërvitur 


përtë më parë, tëgjejë në të ëmbëlsinë dhe shijen e agjërimit, në mënyrëqë kurtë hyjë ramazani 
të agjërojë në të me zell dhe energji. 

Agjërimi në fund të Shabanit 

Ebu Hurejre -radijallahu anhu-, tregon se Pejgamberi salallahu alejhi ue selem, ka thënë: "Mos 
agjëroni para Ramazanit një ose dy ditë, përveç atij që ka agjëruar ditë të zakonshme".[5j 

Sipas argumenteve që i kemi në disponim agjërimi para muajit Ramazan i ka tre situata: 

A) Të agjëroj me nijet që mos të gaboj fillimin e muajit Ramazan, kjo është haram. 

B) Të agjëroj me nijet të zotimit, ose kompensimit, etj, kjo është e lejuar sipas shumicës së 
dijetarëve, dhe C) Të agjëroj me nijet të agjërimit vullnetar, nëse e ka pasur traditë ti agjërojë 
ato ditë, siç është e hëna dhe e enjtja, atëherë i agjëron, përndryshe jo. 

Nëse ndokush thotë: pse urrehet të agjërohet në ditët para muajit Ramazan, si përgjigje mund të 
themi, se kjo është kështu për shumë aspekte: 

1- Për mos t'i shtuar muajit të Ramazanit ditë që nuk janë të tij. Për këtë shkak është i ndaluar 
edhe agjërimi i ditës së bajramit, që mos të bëjnë muslimanët siç kanë bërë pasuesit e librave, të 
cilët kanë shtuar sipas mendimeve dhe epsheve të tyre. Për këtë edhe ka ndaluar Pejgamberi, 
salallahu alejhi ue selem, agjërimin e ditës së dyshimtë. 2- Për të ndarë agjërimin vullnetar 
nga ai i obligueshëm, edhe kjo është një gjë e ligjshme. Për këtë Pejgamberi, salallahu alejhi ue 
selem, ka ndaluar bashkimin e namazit obligueshëm me atë vullnetar pa i ndarë ato me selam 
ose fjalë, sidomos sunetet para namazit të sabahut. 

